****

**REPUBLIKA HRVATSKA**

**ZADARSKA ŽUPANIJA**

** OPĆINA PRIVLAKA**

Ivana Pavla II 46, 23233 PRIVLAKA

KLASA: 550-01/19-01/01

URBROJ: 2198/28-01-20-6

Privlaka, 03. studenog 2020. godine

Na temelju članka 39. St. 2. Zakona o proračunu (NN broj 87/08, 136 /12 i 15/15) i članka 30. Statuta Općine Privlaka („Službeni glasnik Zadarske županije“ broj 05/18), Općinsko vijeće Općine Privlaka na 32. (tridesetdrugoj) sjednici održanoj dana 03. studenog 2020. godine d o n o s i

**DRUGIH IZMJENA I DOPUNA PROGRAMA**

**javnih potreba socijalne skrbi u Općini Privlaka za 2020. godini**

**Članak 1.**

Ovim programom potreba socijalne skrbi za 2020. godinu raspoređuju se sredstva za ostvarivanje prava iz socijalne skrbi na području Općine Privlaka, a nastoji se povećati opći životni standard svih građana prvenstveno onih socijalno ugroženih i njihovih obitelji, odnosno pomoći pojedincima i obitelji kojima su zbog različitih uzroka potrebne takve pomoći.

Programom javnih potreba socijalne skrbi općina Privlaka pomaže u podmirivanju osnovnih životnih potreba socijalno ugroženih, nemoćnih i drugih osoba koje one same ili uz pomoć članova obitelji ne mogu zadovoljiti, te također Udruženjima građana i društvenim organizacijama koje u svom programu njeguju slične aktivnosti.

**Članak 2.**

Sredstva za program socijalne skrbi u Drugim izmjenama i dopunama Proračuna Općine Privlaka za 2020. godinu predviđena su u ukupnom iznosu od 610.300,00 kn, a financirat će se slijedeći oblici pomoći građanima i obiteljima:

* jednokratna novčana pomoć obiteljima i kućanstvima 50.000,00 kn
* jednokratna novčana pomoć za novorođeno dijete 80.000,00 kn
* tekuće donacije građanima 10.000,00 kn
* sufinanciranje zbrinjavanja azbesta 50.000,00 kn
* tekuće donacije zdravstvenim organizacijama 10.000,00 kn
* pomoć osobama sa invaliditetom 7.200,00 kn
* sufinanciranje prijevoza učenika srednjih škola 25.000,00 kn
* stipendije studentima 126.000,00 kn
* sufinanciranje nabavke udžbenika 100.000,00 kn
* pomoć obiteljima i kućanstvima za ogrjev 2.100,00 kn
* kapitalna donacija zdrav. neprof. organizacijama 10.000,00 kn
* kapitalna pomoć Opća bolnica Zadar 60.000,00 kn

**Članak 3.**

Programom javnih potreba socijalne skrbi u Općini Privlaka za 2020. godinu financirat će se slijedeća Udruženja građana i društvenih organizacija koje u svom programu njeguju socijalne aktivnosti:

* DDK aktiv Privlaka 25.000,00 kn

**Članak 4.**

Druge izmjene i dopune Programa javnih potreba socijalne skrb u Općini Privlaka za 2020. godinu stupaju na snagu danom objave u Službenom glasniku Zadarske županije.

OPĆINSKO VIJEĆE OPĆINE PRIVLAKA

 P r e d s j e d n i k :

 Nikica Begonja